Bigg Boss 12: 'बिग बॉस' में श्रीसंत को गुदगुदी करने लगीं दीपिका कक्कड़, Video हुआ वायरल  
'बिग बॉस 12' का वीडियो हुआ वायरल
श्रीसंत और दीपिका की अनोखी बॉन्डिंग
दीपिका को बहन मानते हैं श्रीसंत
'बिग बॉस 12 (Bigg Boss 12)' का सफर अपने अंतिम पड़ाव में पहुंच चुका है, और अब घर में श्रीसंत (Sreesanth), दीपिका कक्कड़ (Deepika Kakar), रोमिल चौधरी (Romil Chaudhary), सुरभि राणा (Surbhi Rana), दीपक ठाकुर (Deepak Thakur), करणवीर बोहरा (Karanvir Bohra) और सोमी खान (Somi Khan) ही फिनाले के लिए मुकाबला कर रहे हैं. लेकिन आखिरी हफ्ता आते-आते जहां रोमिल, सोमी, सुरभि और करणवीर जैसे प्लेयर बहुत ही बोरिंग गेम पर उतारू हो गए हैं, वहीं दीपक ठाकुर बहुत ही ज्यादा लाउड हो गए हैं. लेकिन श्रीसंत (Sreesanth) ने जिस तरह के तेवर शुरू में अपनाए थे, वैसे ही अब भी बरकरार हैं. 'बिग बॉस 12 (Bigg Boss 12)' में पूर्व क्रिकेटर श्रीसंत (Sreesanth) ने दीपिका कक्कड़ को बहन माना है, और दोनों का एक बहुत ही क्यूट वीडियो वायरल हो रहा है.
A post shared by Shoika_Asra (@shoaib__dipika) on Dec 18, 2018 at 9:29pm PST
'बिग बॉस 12 (Bigg Boss 12)' में इन दिनों श्रीसंत (Sreesanth) और दीपिका कक्कड़ (Deepika Kakar) की कमाल की केमिस्ट्री देखने को मिल रही है. श्रीसंत ने दीपिका को बहन माना है, और वे इस रिश्ते को पूरी शिद्दत के साथ निभा रहे हैं. दीपिका और श्रीसंत को कभी आपस में लड़ते देखा जा सकता है तो कभी मस्ती करते हुए. 'बिग बॉस 12 (Bigg Boss 12)' के फैन श्रीसंत (Sreesanth) और दीपिका कक्कड़ (Deepika kakar) की इस बॉन्डिंग को पसंद कर रहे हैं. श्रीसंत अब भी गेम में मसाला डाले हुए हैं, और उनका अंदाज सबको पसंद भी आ रहा है.
A post shared by Ishika (Dipika Fan Girl) (@dipikakakaribrahim_) on Dec 19, 2018 at 1:37am PST
'बिग बॉस 12 (Bigg Boss 12)' खत्म होने में दो हफ्ते रह गए हैं और सलमान खान भी घर के सदस्यों को इशारा दे चुके हैं कि वे अपनी इमेज पर काम करना शुरू कर दें. सुरभि राणा तो एकदम खामोश हो गई हैं और ऐसा लगता है कि उन्हें कोई इशारा मिल गया है. रोमिल चौधरी खुद को विजेता मानकर बैठे हैं. हो सकता है, इस बात की जानकारी उन्हें पहले से हो.
A post shared by Khatron Ke Khiladi (@khatron_ke_khiladi__9) on Dec 18, 2018 at 7:43pm PST
वहीं, करणवीर तो बिना कुछ किए घर में इतना समय निकाल ही चुके हैं, और सोमी खान सिर्फ रिश्तों के दम पर ही खुद को शो में बचाए हुए हैं. इस तरह बिग बॉस 12 का अंत आते-आते यह बहुत ही बोरिंग हो गया है, और टीआरपी में भी बहुत कोई चमत्कार नहीं कर पा रहा है.